Jürgen Moltmann

Jürgen Moltmann (1926–2024) var en tysk professor i protestantisk teologi ved Eberhard-Karls-Universität i Tübingen. Han preget deler av nyere protestantisk teologi, særlig eskatologien (læren om de siste ting og tider), øko-teologien og frigjøringsteologien.

Bakgrunn
Moltmann beskrev sin oppvekst som sekulær. Hans bestefar var frimurerstormester. I en alder av 16 idoliserte Moltmann Albert Einstein; relativitetsteorien fascinerte ham, og håpet å studere matematikk ved universitetet. Teologien spilte ingen rolle i hans liv.

I andre verdenskrigs siste fase ble han likesom mange andre jevnaldrende unge tyske ungdommer Luftwaffenhelfer; hjelpemannskap i luftvernartilleriet. Etter den tyske kapitulasjon i 1945 ble han krigsfange for de britiske styrker og internert i Belgia og England. Som krigsfange mottok han en bibel fra en amerikansk feltprest. Det var dermed under krigsfangenskapet at han ble kristen og ville bli teolog, skriver han i en erindringsbok. Senere leste han Reinhold Niebuhrs 
The Nature and Destiny of Man: A Christian Interpretation.

Det var den første teologibok han noen gang hadde lest, og Moltmann hevdet at den hadde en enorm innvirkning på livet hans. Hans erfaring som krigsfange ga ham en dyp forståelse av hvordan lidelse og håp forsterker hverandre og etterlot et varig inntrykk på hans teologi.

Teologi
Da han kom tilbake til Tyskland i 1948, studerte han teologi i Göttingen og fordypet seg i Søren Kierkegaard, den dialektiske teologi, og korsteologien til den unge Martin Luther.

Han ga et viktig bidrag til den videre utvikling av teologien om menneskets søken etter Gud. Fra 1952 arbeidet han som prest i Bremen.

Under et studieopphold i Utrecht i 1957 møtte han den nederlandske reformerte teologen Arnold van Ruler, som fikk åpnet hans øyne for apostolatets betydning for kirkens liv og dermed for eskatologiens uutviklede felter. Fra Ernst Bloch fikk han vite at kristendommen er «underveis»; fra ham fikk tilbød Moltmann konsepter som gjorde det mulig å vise at kristendommen er fullkommen eskatologi.van Mulligen, J. van Mulligen: Hoop en toekomst bij Jürgen Moltmann 1992-10-01. lest 2020-03-19

I 1957 ble han professor ved  Kirchliche Hochschule für reformatorische Theologie (det lutherske universitet i Wuppertal). Deretter ble han lærer og forsker i Bonn og etter hvert professor ved Universitetet i Tübingen.

Han var gift med den feministiske teologen Elisabeth Moltmann-Wendel.

Teologen så på seg selv som venstreorientert progressiv: «Da Adenauer og Dibelius i etterkrigstiden gjenopprettet de gamle forhold mellom stat og kirke fra 1933, som ikke hadde hindret Hitler, sluttet jeg meg til etterfølgergruppene etter Den bekjennende kirke. som var kritiske til politikken og kirken.»Jürgen Moltmann: Was heißt heute „evangelisch“? Von der Rechtfertigungslehre zur Reich-Gottes-Theologie. I: Evangelische Theologie 57 (1997), s. 41–46, her 41. Siden 1978 var han medlem av Christliche Friedenskonferenz (CFK). Fra 1963 til 1983 var han medlem av Commission for Faith and Order, og fra 1977 til 1993 formann i Gesellschaft für Evangelische Theologie.

Moltmann mente at teologi alltid må være politisk ansvarsbevisst (i samme betydning som menes i den politiske teologi hos Johann Baptist Metz, hvis modeller påvirket av Moltmanns håpsteologi). Hans grunnholdning var at hvis du hadde håpet du ikke fikk sove, måtte du sette deg i sving. Håp gjør deg aktiv og våken.

Jürgen Moltmann døde 3. juni 2024 i en alder av 98 år.Theologe Jürgen Moltmann gestorben

 Sentrale verker 
I 1964 utkom verket Theologie der Hoffnung, som gav Jürgen Moltmann internasjonal anerkjennelse. I 1972 kom Der gekreuzigte Gott, hans sterkt trinitarisk pregede kristologi, og i 1975 Kirche in der Kraft des Geistes som er en  ekklesiologi som forklarer Kirken som et samfunn sterkt preget av Den hellige ånd.

 Trinität und Reich Gottes. Zur Gotteslehre, München 1980
 Gott in der Schöpfung. Ökologische Schöpfungslehre, München 1985
 Der Weg Jesu Christi. Christologie in messianischen Dimensionen, München 1989
 Der Geist des Lebens. Eine ganzheitliche Pneumatologie, München 1991
 Das Kommen Gottes. Christliche Eschatologie, München 1995

I 2006 utgav Moltmann sin selvbiografi Weiter Raum: Eine Lebensgeschichte.

 Referanser 

 Litteratur 
 Kreuz und Auferstehung als Geschichte – und Gegenwart? : die Bedeutung des Geschichtsverständnisses für die Lehre vom Christus Praesens in Jürgen Moltmanns Theologie / Idar Kjølsvik 2006 ISBN 82-7456-480-4

 Eksterne lenker 
 Artikel om Moltmann i The Boston Collaborative Encyclopedia of Modern Western Theology
 Jürgen Moltmann i Theopedia (konservativt kalvinistisk perspektiv)

Kategori:Tyske reformerte teologer
Kategori:reformerte prester
Kategori:Politiske teologer
Kategori:Personer fra Hamburg